ענקי

ענקי (באנגלית: Gigantic) היה אמור להיות הסרט ה-59 בסדרת סרטי האנימציה הקלאסיים של אולפני וולט דיסני. עלילתו הייתה אמורה להתבסס באופן חופשי על סיפור העם האנגלי "ג'ק ואפון הפלא". הסרט צפוי היה לצאת לאקרנים ב-21 בנובמבר 2020, אך הפקתו בוטלה. הסרט היה אמור להתרחש בספרד בעידן התגליות. ג'ק, גבר צעיר, מגלה עולם של ענקים מכל מיני מקומות ותרבויות. הענקית הראשונה שג'ק נאלץ להתמודד איתה היא אינמה, ענקית עצומה בת 11 אשר מנסה למצוא את דרכה הביתה. אינמה משוכנעת תחילה שג'ק הוא צעצוע ומתייחסת אליו בהתאם, כך שאין ביכולתו לעצור אותה. למרות זאת מפתחים השניים מערכת יחסים ויוצאים יחד להרפתקאה שתשנה את חייהם לנצח. השניים מתמודדים עם ענקי הסערה שזורעים הרס בכל מקום. בשנת 2013 הודיעו אולפני דיסני שהסרט נמצא בשלבי הפקה ראשונים, ושיביים אותו נייתן גרנו, מי שהיה שותף לבימוי בסרט פלונטר. התאריך המקורי לשחרור הסרט היה ב-2016, אך באוקטובר 2014 הודיעה חברת דיסני שהסרט מואנה יחליף את ענקים שהפצתו תידחה לדצמבר 2018. התסריט המקורי של הסרט הציג סיפור במסגרתו בני האדם וחמשת ענקי הסערה ששמותיהם פיבוס, פיפן, פוגל, פוברט ומנהיגם פאוסטוס, הגיעו להסכמה לפיה בני האדם יעבירו לענקים חלק מהתבואה ומבעלי החיים שלהם בתמורה להגנה מצד הענקים. העסקה עבדה היטב בתחילה, אך בשלב מסוים החלו בני האדם לחוש שהם אינם מקבלים תמורה הולמת, מה שמביא לקונפליקט בין בני האדם לענקים. ג'ק, נער צעיר ממעמד נמוך המאוהב באנג'לינה, בת למשפחת סוחרים עשירה, מחליט לטפס אל מקום משכנם של הענקים, שם הוא פוגש באחד הענקים ומתיידד איתו. הידידות בין השניים תביא לשינוי במצב. מלבד ג'ק ואנג'לינה הייתה אמורה להיות מוצגת בסרט דמותו של מרקו, צעיר ממשפחת אצולה המאוהב גם הוא באנג'לינה, מה שיוצר יריבות בינו לבין ג'ק. תשוקתו האמיתית של מרקו היא נדודים, ומכאן גם שמו (מרקו פולו) ודמותה של אינמה, נערת "טום בוי" מתבגרת ולוחמת צדק שאינה נלקחת ברצינות עקב גילה הצעיר. באוגוסט 2015, במסגרת אירוע האקספו השנתי של דיסני, הודיעה חברת דיסני שהשירים לסרט ייכתבו ויולחנו על ידי בני הזוג רוברט לופז וקריסטן אנדרסון-לופז שעבדו עם החברה על הסרט "לשבור את הקרח". כמו כן הציגה החברה תסריט מעודכן ומתוקן במסגרתו הפכה דמותה של אינמה לדמות של ילדה ענקית. בתחילת חודש אוקטובר 2016 הודיעה דיסני כי התסריטאית מג לאפוב, שעבדה בעבר על התסריטים לסרטים "הקול בראש" ו"הדינוזאור הטוב" של פיקסאר, ועל "קפטן מארוול" של חברת מארוול, תצטרף לנייתן גרנו בבימוי הסרט. המהלך הושווה לזה שביצעה דיסני כשצירפה את התסריטאית ג'ניפר לי לביים את הסרט "לשבור את הקרח" לצידו של כריס באק, לאחר שזו השפיעה על התסריט באופן משמעותי. בסוף חודש אפריל הודיעה דיסני רשמית על מועד ההפצה של הסרט – 25 בנובמבר 2020. בסוף שנת 2017 הודיעה דיסני שהחליטה לעצור את הפקת הסרט, וכי הוא לא ייצא לאקרנים. סיבה רשמית לא נמסרה, אך נראה שבמהלך פירוק הסיפור לסצינות התברר שלא ניתן יהיה לפרוש את הסיפור על פני סרט באורך מלא. דיסני נוהגת לפזר בסרטיה ביצי פסחא שמתכתבות עם סרטים קודמים בבעלותה, ואף (לעיתים נדירות יותר) עם סרטים עתידיים. הסרט "ענקי" הופיע בסצנה מהסרט "זוטרופוליס", שבה מציע הסמור דיוק ויזלטון למכירה עותקים פיראטיים של סרטים, ומתפאר, בין השאר, בכך שברשותו עותקים של סרטים שטרם יצאו. המצלמה עוברת על הסרטים, כשביניהם גרסאות מואנשות לסרטי דיסני עתידיים שהיו ידועים אז, "Meowana" (משחק מילים על יללת החתול והסרט "מואנה"), "Floatzen 2" (לשבור את הקרח 2) ו-"Giraffic", (מבוסס על "Gigantic", שמו האנגלי הרשמי של הסרט). בניגוד ל"ענקי", שבוטל, שני הסרטים האחרים הופקו בהמשך. "ענקי", באתר AllMovie (באנגלית) "ענקי", במסד הנתונים הקולנועיים KinoPoisk (ברוסית) Han, Angie (14 באוגוסט 2015). "Disney Announces 'Gigantic', Based on 'Jack and the Beanstalk' [D23 Expo 2015]". /Film. נבדק ב-15 באוגוסט 2015. {{cite web}}: (עזרה) Connelly, Brendon (21 באוגוסט 2013). "Exclusive: Lots Of Details Of Disney's Unannounced Animated Movie, Giants". Bleeding Cool. נבדק ב-6 באפריל 2015. {{cite news}}: (עזרה) "‘Frozen’ Songwriters Debut Catchy New Song From Disney’s ‘Gigantic’". MTV, August 15, 2015 Borys Kit, "'Inside Out' Writer Meg LeFauve Becomes Director on Disney Animation's 'Gigantic'". The Hollywood Reporter, October 3, 2016 לו"ז סרטים מתוכנן של חברת דיסני Douglas Laman, How Did Disney Lose Sight of 'Gigantic'? The Studio's Cancelled 'Jack & the Beanstalk' Movie, Explained, November 11, 2021, Collider